Cravenweek o.13: net vier onoorwonne na die tweede dagDaar is net vier onoorwonne spanne oor na die tweede dag van die o.13-Cravenweek by Grey Kollege in Bloemfontein nadat vyf van Maandag se wenners in die stof gebyt het. Die Oostelike Provinsie het KwaZulu-Natal met 17-14 geklop en die Goue Leeus het met 18-12 teen Grens gewen, terwyl die Westelike Provinsie (41-10) en die Blou Bulle (22-0) groot oorwinnings oor onderskeidelik die Limpopo Blou Bulle en die SWD behaal het. Grens-platteland het met 12-92 teen Namibië verloor wat 14 drieë gedruk het. Dit is nogal noemenswaardig nadat die meestal sukkelende Grens die afgelope twee jaar met Namibië afgereken het. Dinsdag se ander uitslae – Boland 26 Vrystaat 10; Valke 36 Griekwas 7; Luiperds 66 Zimbabwe 7; Griffons 22 Pumas 10.